text: фазалық тепе-теңдік тепе-теңдіктегі фазалардың бір мезгілде көп фазалық жүйеде болуы. магниттелу осі бірдей, бағыты әр түрлі екі фазасы (сыртқы магнит өрісі болмағанда), сыртқы магнит өрісіндегі металдың қалыпты және асқын өткізгіштік фазалары, т.б. тепе-теңдікте бола алады. тепе-теңдік жағдайда бөлшек бір фазадан екінші фазаға ауысқанда жүйе энергиясы өзгермейді, яғни әрбір құраушының әр түрлі фазалардағы химиялық потенциалдары бірдей болады. бұдан гиббстің фазалар ережесі шығады. мысалы, екі құраушы жүйенің үш фазасы әр түрлі температура кезінде тепе-теңдікте бола алады. бірақ құраушылардың қысымы мен концентрациясы толықтай берілген температурамен анықталады. қысым шексіз аз өзгеретін фазалық ауысу кезіндегі (қайнау, балқу, т.б.) температураның өзгерісі теңдеуімен анықталады. фазалық тепе-теңдік жағдайларында бір айнымалы шамалардың екінші термодинамик. айнымалы шамаларға тәуелділігін кескіндейтін графиктер тепе-теңдік сызықтары, ал олардың жиынтығы күй диаграммалары деп аталады. қатты денелерде термодинамик. тепе-теңдікке келтіретін диффузия процестерінің баяулығынан тепе-тең фазалармен қатар тепе-тең емес фазалар пайда болады. бұл жағдайда фазалар ережесі орындалмауы мүмкін. фазалар ережесі фазалар бір-бірінен өзгешеленетін сындар нүктеде орындалмайды. бөлшектердің арасында алыстан әсер ететін күштер болмайтын көлемді үлгілерде тепе-тең фазалар арасындағы шекара мейлінше аз болады. фазалардың бөліну шекарасының пішіні беттік энергияның ең аз болу шартымен анықталады.